หยุดทานยาคุมได้5วันแล้วประจำเดือนมาวันที่8-10พอมาวันที่14มีเลือดสีน้ำตาลจางๆพอติดกางเกงนิดเดียวหลังจากนั้นก็ไม่มีอีกเลย อยากทราบว่าปกติไหมค่ะ
สวัสดีค่ะ การมีเลือดออกดังที่กล่าวมา น่าจะเป็นเลือดออกจากช่องคลอดที่ไม่ปกติ ไม่แน่ใจว่าขณะนี้ยังกินยาคุมกำเนิดแผงอยู่หรือไม่ถ้าเป็นเลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อยแต่ถ้าเป็นเลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น ที่ควรไปพบสูตินรีแพทย์เพื่อตรวจเพิ่มเติมการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน